DW Market : วอลุ่ม DW เบาบางลงตามวอลุ่มตลาดหุ้นอ้างอิงก่อนวันหยุดยาว
การซื้อขาย DW ในวันศุกร์ ตลาดยังเทรดด้วยวอลุ่มเบาบางก่อนวันหยุดยาวเนื่องในวันจักรี ขณะที่วอลุ่ม DW เบาบางตามไปด้วยที่มูลค่า 808.36 ล้านบาท แต่คิดเป็น 3.3% โดยนักลงทุนให้ความสนใจ DW บนหุ้นรับเหมาก่อสร้างและวัสดุก่อสร้าง เช่น Call DW บนหุ้น ITD และ TPIPL
7 เม.ย. 2558

บล.แมคควอรี ผู้ออก DW28 เปิดเผยว่า การซื้อขาย DW ในวันศุกร์ ตลาดยังเทรดด้วยวอลุ่มเบาบางก่อนวันหยุดยาวเนื่องในวันจักรี ขณะที่วอลุ่ม DW เบาบางตามไปด้วยที่มูลค่า 808.36 ล้านบาท แต่คิดเป็น 3.3% โดยนักลงทุนให้ความสนใจ DW บนหุ้นรับเหมาก่อสร้างและวัสดุก่อสร้าง เช่น Call DW บนหุ้น ITD และ TPIPL
ขณะที่ DW บนหุ้นน้ำมัน ปรับตัวขึ้นเล็กน้อยระหว่างวัน หนุนโดยราคาน้ำมันที่ปรับตัวขึ้นซึ่งช่วยให้ราคาหุ้นพลังงานปรับตัวขึ้นตามไปด้วย นอกจากนี้ ยังมี DW ในหุ้นเทคโนโลยี ที่ได้รับความสนใจจากนักลงทุนต่อเนื่องจากช่วงก่อนหน้า ขณะที่การซื้อขาย SET50 DW นั้นเงียบเหงาลงไปบ้างจากการที่ดัชนีหลักทรัพย์อ้างอิงแกว่งตัวในกรอบแคบ โดยนักลงทุนยังคงให้ความสนใจต่อ SET50 Call ในสัดส่วนที่สูงกว่า SET50 Put
ขณะที่กลุ่มที่ปรับตัวขึ้น กระจายในหลายกลุ่มหุ้นอ้างอิง ตัวอย่างเช่น Call DW บนหุ้น WHA CPALL BTS และ ITD โดยตัวอย่าง DW28 ที่ที่ปรับตัวขึ้นสูงสุด ได้แก่
WHA28C1506A +21.4% (WHA +5.3%)
CPAL28CD +18.2%, CPAL28C1510A +6.5% (CPALL +0.6%)
BTS28C1508A +11.1% (BTS +0.5%)
ITD28C1506A +8.7%, ITD28C1505A +7.7% (ITD +1.9%)
 
ทั้งนี้ สำหรับยอดซื้อขายสุทธิใน DW28 ณ สิ้นวันนักลงทุนซื้อสุทธิ TPIP28C1509A สูงถึง 21.5 ล้านหน่วย หลังจากราคา DW ปรับตัวขึ้น +2.8% เทียบกับหุ้นอ้างอิงที่ปรับตัวขึ้น +0.7% นอกจากนี้ ยังมีแรงซื้อสุทธิใน S5028C1506A +3.2 ล้านหน่วย TRUE28C1508A 3.0 ล้านหน่วย ขณะที่แรงขายสุทธิอยู่ใน Call DW บนหุ้น ITD รวมกว่า 10.9 ล้านหน่วย นำโดย ITD28C1508A และ ITD28C1506A รวมทั้งมีแรงขายสุทธิใน S5028P1506B ด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover)  24,787.57   ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  808.36 ล้านบาท
คิดเป็น 3.3%